**Høringssvar fra MED-udvalget på Hvidebækskolen**

**Resumé**

|  |
| --- |
| Først og fremmest takker MED-udvalget for et høringsmateriale der giver grundlag for relevante høringssvar, og derudover finder MED-udvalget at materialet er både overskueligt og oplysende. Det betyder at MED-udvalget kan indgive høringssvar på oplyst grundlag-  **God beslutning:**  MED-udvalget på Hvidebækskolen anerkender og ser med tilfredshed på, at hensigtserklæringen vedrørende reducering af IC-centre ikke er medtaget i kommende års budget. På Hvidebækskolen levere vores IC-center en stor og kompetent indsats, og ydermere opleves det at forældre søger skolen IC-tilbud, også fra andre skoledistrikter. Med-udvalget skal dog også, i forbindelse med renovering/ombygning af Hvidebækskolen, gøre opmærksom på at der skal være fokus på kapacitet for både IC-elever og almen-elever  **Fysiske rammer og læringsmiljø:**  Derudover står Hvidebækskolens elever og personale, overfor en stor forandring i forhold til de fysiske rammer, da skolen skal ombygges når Kathøjskolen flyttes til Hvidebækskolens matrikel. MED-udvalget har tidligere udtrykt utilfredshed og bekymring i forbindelse med flytningen, og dette gør sig, til dels stadig gældende. Dog glæder det MED-udvalgte at der, i forhold til renoveringen, skabes bedre læringsmiljøer og indeklima til dele af vores elever.  **Bevar fokus på tidlig indsats**  *(førskole)*  Hvis vi skal skabe et fremtidigt grundlag af elever med at højt fagligt niveau, der samtidig oplever at være en del af det sociale fællesskab, skal tidlig indsats prioriteres og være i fokus.  **Ingen har glæde af, og får noget ud af ”salamimetoden”. Tænk bæredygtigt!**  *(rammetilpasning/råderumskatalog)*  At tro at et faldende elevtal kan udmøntes i en generel besparelse, efter ”salami-metoden” er useriøst og ødelæggende for skolernes drift. Til gengæld kan der være en tanke at tænke på bæredygtige enheder der har de midler, rammer og elevgrundlag der giver mulighed for faglig og social trivsel, og som samtidig skaber bedre muligheder for både fastholdelse og rekruttering  **Folkeskolen for alle – øget behov.**  MED-udvalget støtter ideen om en internationale skole  MED har drøftet den risiko og negative udløber, hvor en internationale skole kan bidrage til, at elevsammensætningen på Hvidebækskolen og andre folkeskoler ikke afspejler befolkningssammensætningen.  **Renovering/bygninsmasse og faldende elevtal- en anskuelse af en samlet udfordring.**  Som afsluttende indledende bemærkning skal det understreges at MED-udvalget er særdeles bekymret over Hvidebækskolens tilstand, og det kombineret med faldende elevtal, giver særdeles store udfordringer hvis skolerne skal renoveres/vedligeholdes. Det er MED-udvalgets opfordring, at der tages ansvarsfulde beslutninger med fokus på vores elevers trivsel og faglighed. Hvidebækskolen er den 3. mest trængende skole i kommunen, og med den rapport der foreligger, skal der, på både kort og lang sigt, træffes nogle beslutninger, med fokus på de overskyggende udfordringer.  Det er dog positivt at der, endelig, ligger et gennemarbejdet og grundigt materiale at træffe beslutninger på. Faldende børnetal og utidssvarende og nedslidte bygninger kan, med fordel betragtes som en samlet udfordring. |

**H19: Ungegaranti inspireret af Hjørringmodellen**

MED-udvalget finder forslaget fornuftigt og i samme omfang også relevant,

**H23: Notat om STIME-partnerskab i relation til lettilgængeligt behandlingstilbud til børn og unge i psykisk mistrivsel**

Anbefales idet der er et voksende behov for et tværsektorielt samarbejde og indsats til at styrke og løfte unges trivsel.

**H25 Analyse af skolernes indeklima og vedligeholdelsesefterslæb**

Det er stærkt bekymrende at læse om det store vedligeholdsefterslæb for Hvidebækskolen, og generelt. I flere år, har Hvidebækskolen forsøgt at skabe opmærksomhed omkring den manglende vedligeholdelse, uden at finde opbakning og forståelse herfor. Særligt læringsmiljøet er i så dårlig stand at det går ud over det fagligt niveau og elevernes trivsel. Derudover er stilles der, fra national side, krav om mere praksisfaglighed, hvilket er særdeles vanskeligt at implementere og udvikle i de nuværende rammer.

MED-udvalget opfordre til, at analysen og det store vedligeholdelsesefterslæb, anskues sammen med demografi-notatet på folkeskoleområdet. Det kan med fordel anskues i forhold til, fremadrettet at skabe bæredygtige og tidssvarende skoler, med gode læringsmiljøer og øget trivsel.

MED-udvalget vil også gerne anmode om, at der, i forhold til Hvidebækskolens stand/behov for renovering, tages højde for dette, når skolen renoveres/ombygges, i forbindelse med flytning af indskolingen (Kathøj/Hvidebæk). Det store behov for renovering, kan med fordel, iværksættes i samme omgang. MED-udvalget finder at den foreliggende rapport kræver øjeblikkelig handling og at der laves en plan for udbedring/ombygning af både Hvidebækskolen og de øvrige skoler, i det omfang det er nødvendigt.

**H26: International skole**

MED-udvalget finder forslaget godt, og anerkender samtidig at der ikke, i hensigtserklæringen, tages penge fra almen-området generelt (øvrige skoler).

**Demografinotat (budgetnotat nr.11)**

MED-udvalget kan endnu engang konstatere at elevtallet falder, og at der, i medsendte prognose, ikke er tegn på at dette ændrer sig signifikant. MED-udvalget opfordrer til, at dette tages særdeles alvorligt. MED-udvalget anbefaler at der indgås en dialog om bæredygtige enheder med fokus på at få løftet elevernes trivsel og faglige niveau, men ydermere gøre Kalundborg kommunes folkeskoler, til attraktive arbejdspladser med store faglige kompetencer.

**Råderumskatalog:**

**17. Etablering af førskoletilbud**

Med-udvalget finder forslaget relevant, og understøtter det videre forløb med at undersøge behov og struktur på forslaget. Dog mener MED-udvalget at den anslåede besparelse (eller dele af den) skal forblive i institutionsområdet, og bidrage til at skabe bedre vilkår, særligt for de elever der skoleudsættes eller har andre særlige behov.

**19 Reduktion af omkostninger på folkeskoleområdet**

MED-udvalget finder forslaget både ødelæggende og uambitiøst i forhold til den situation de almene skoler står i, både i forhold til drift/vedligehold, og behovet for at holde på ressourcerne i almenskolen.

**40. Reduktion i udviklingspuljer knyttet til politiske udvalg og direktionen**

Reducere mulighederne for at kunne lave små prøvehandlinger, iværksætte nye tiltag eller skabe andre rammer for styrkelsen af folkeskolen